Maka dilihatnya Syahbandar datang itu, katanya, "Hai Syahbandar, bunyi bedil apa yang datang itu?" Maka sembah Syahbandar, "Ya Tuanku, adapun bedil itu utusan dari negeri Keling, nama panglimanya Laksamana dan Maharaja Setia, maksudnya hamba tiada perisai." Setelah menteri keempat itu mendengar kata Syahbandar itu, maka kata menteri keempat itu, "Baiklah, esok hari akan dipersembahkan kepada Raja." Setelah keesokan harinya, maka menteri keempat itu pun datang menghadap Raja.